גבע ראפ

הרב גבע ראפ (נולד ב-15 בנובמבר 1957) הוא אלוף-משנה במילואים בצה"ל.

ביוגרפיה 
עם גיוסו לצה"ל התנדב לצנחנים. בצנחנים עבר ראפ מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד מחלקה בחטיבה ולחם במלחמת לבנון הראשונה. בהמשך מונה למפקד פלוגה בגדוד 890. עם שחרורו מצה"ל, זמן מה אחרי מלחמת לבנון הראשונה, החל ללמוד במשך כארבע שנים במכון מאיר. ראפ שב לשירות קבע בעקבות בקשת מפקד חטיבת הצנחנים, שאול מופז. במהלך האינתיפאדה הראשונה שימש כסגן מפקד גדוד בצנחנים ובשנים 1993–1995 שימש מפקד גדוד 931, והוביל אותו בלחימה בדרום לבנון. לאחר מכן פיקד על גדוד גפן של בית הספר לקצינים. בתפקידו הבא שימש כראש מדור תורת חי"ר וצנחנים במפקדת קצין חיל רגלים וצנחנים ראשי ולאחר מכן כסגן קצין חי"ר וצנחנים ראשי בדרגת אל"ם.

לאחר שחרורו הוסמך לרבנות והוא עומד בראש ארגון "פנים אל פנים", העוסק בחיזוק האחדות והזהות היהודית במדינת ישראל.

הוא נשוי לדינה לבית מרק (דודתם של רותי ואודי פוגל) ואב לשבעה. הוא מתגורר בקריית משה בירושלים.

קישורים חיצוניים
 .
 .
 דוד אור שחר, חוו"ד מקצועית משבחת אזרחים שתקפו מיידי אבנים, הקול היהודי,  30 ביולי 2019.

הערות שוליים 

מפקדי גדודים בחטיבת הנח"ל
מפקדי גדוד גפן
רבני הציונות הדתית בישראל
בוגרי מכון מאיר
חוזרים בתשובה
אלופי-משנה בצה"ל
ישראלים שנולדו ב-1957